CELEX: 32021D1028
Language: el
Date: 2021-06-21 00:00:00
Title: Εκτελεστική απόφαση (ΕΕ) 2021/1028 της Επιτροπής της 21ης Ιουνίου 2021 για τη θέσπιση των μέτρων εφαρμογής του κανονισμού (ΕΕ) 2018/1240 του Ευρωπαϊκού Κοινοβουλίου και του Συμβουλίου όσον αφορά την πρόσβαση, τροποποίηση, διαγραφή και πρόωρη διαγραφή δεδομένων στο κεντρικό σύστημα ETIAS

24.6.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 224/31
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2021/1028 ΤΗΣ ΕΠΙΤΡΟΠΗΣ
         της 21ης Ιουνίου 2021
         για τη θέσπιση των μέτρων εφαρμογής του κανονισμού (ΕΕ) 2018/1240 του Ευρωπαϊκού Κοινοβουλίου και του Συμβουλίου όσον αφορά την πρόσβαση, τροποποίηση, διαγραφή και πρόωρη διαγραφή δεδομένων στο κεντρικό σύστημα ETIAS
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2018/1240 του Ευρωπαϊκού Κοινοβουλίου και του Συμβουλίου, της 12ης Σεπτεμβρίου 2018, για τη θέσπιση Ευρωπαϊκού Συστήματος Πληροφοριών και Αδειοδότησης Ταξιδιού (ETIAS), καθώς και για την τροποποίηση των κανονισμών (ΕΕ) αριθ. 1077/2011, (ΕΕ) αριθ. 515/2014, (ΕΕ) 2016/399, (ΕΕ) 2016/1624 και (ΕΕ) 2017/2226 (1), και ιδίως το άρθρο 73 παράγραφος 3 τρίτο εδάφιο στοιχείο β) σημεία i) και ii),
         Εκτιμώντας τα ακόλουθα:
         
                     (1)
                  
                  
                     O κανονισμός (ΕΕ) 2018/1240 θεσπίζει το Ευρωπαϊκό Σύστημα Πληροφοριών και Άδειας Ταξιδιού (ETIAS), το οποίο εφαρμόζεται στους υπηκόους τρίτων χωρών που δεν υποχρεούνται να διαθέτουν θεώρηση για να εισέλθουν στην επικράτεια των κρατών μελών.
                  
               
                     (2)
                  
                  
                     Πριν από την ανάπτυξη του συστήματος πληροφοριών ETIAS, είναι απαραίτητο να θεσπιστούν μέτρα για την τεχνική εφαρμογή του εν λόγω συστήματος.
                  
               
                     (3)
                  
                  
                     Τα μέτρα που ορίζονται στην παρούσα απόφαση θα πρέπει να συμπληρωθούν με τις τεχνικές προδιαγραφές του συστήματος πληροφοριών ETIAS. Με βάση τα μέτρα που ορίζονται στην παρούσα απόφαση, αναμένεται ότι ο Οργανισμός της Ευρωπαϊκής Ένωσης για τη Λειτουργική Διαχείριση Συστημάτων ΤΠ Μεγάλης Κλίμακας στον Χώρο Ελευθερίας, Ασφάλειας και Δικαιοσύνης (eu-LISA) θα είναι, στη συνέχεια, σε θέση να προσδιορίσει τον σχεδιασμό της φυσικής αρχιτεκτονικής του συστήματος πληροφοριών ETIAS, καθώς και τις τεχνικές προδιαγραφές του συστήματος και να αναπτύξει το σύστημα πληροφοριών ETIAS.
                  
               
                     (4)
                  
                  
                     Η τεχνική ανάπτυξη και υλοποίηση του συστήματος πληροφοριών ETIAS θα πρέπει να καλύπτει τον τρόπο με τον οποίο οι αρχές θα αποκτούν πρόσβαση, θα τροποποιούν και θα διαγράφουν δεδομένα στο κεντρικό σύστημα ETIAS.
                  
               
                     (5)
                  
                  
                     Όσον αφορά την πρόσβαση των συνοριακών αρχών με σκοπό τον προσδιορισμό της κατάστασης των αδειών ταξιδιού στα σύνορα, την πρόσβαση των αρχών μετανάστευσης με σκοπό τον έλεγχο της τήρησης των προϋποθέσεων εισόδου ή παραμονής στην επικράτεια των κρατών μελών, την πρόσβαση των κεντρικών σημείων πρόσβασης για σκοπούς επιβολής του νόμου και την πρόσβαση των εθνικών μονάδων ETIAS για την ανάκτηση αρχείων με σκοπό τη στήριξη της αξιολόγησης κινδύνων, η πρόσβαση θα πρέπει να παρέχεται μέσω τεχνικής διεπαφής που καθιστά εφικτή τη σύνδεση των εθνικών συνοριακών υποδομών, των κεντρικών σημείων πρόσβασης, των εθνικών συστημάτων των αρχών μετανάστευσης και άλλων ενωσιακών συστημάτων πληροφοριών ή εθνικών συστημάτων με το κεντρικό σύστημα ETIAS. Στις τεχνικές προδιαγραφές που αναπτύσσει ο eu-LISA θα πρέπει να περιλαμβάνεται έγγραφο ελέγχου διεπαφής στο οποίο θα περιγράφεται η τεχνική διεπαφή μεταξύ του κεντρικού συστήματος ETIAS και άλλων ενωσιακών συστημάτων πληροφοριών και εθνικών συστημάτων.
                  
               
                     (6)
                  
                  
                     Από την έναρξη λειτουργίας της ευρωπαϊκής πύλης αναζήτησης που θεσπίστηκε με το άρθρο 6 του κανονισμού (ΕΕ) 2019/817 του Ευρωπαϊκού Κοινοβουλίου και του Συμβουλίου (2), οι αναζητήσεις που πραγματοποιούνται από συνοριακές αρχές, αρχές μετανάστευσης ή κεντρικά σημεία πρόσβασης θα πρέπει να πραγματοποιούνται με χρήση της ευρωπαϊκής πύλης αναζήτησης.
                  
               
                     (7)
                  
                  
                     Όσον αφορά την πρόσβαση με σκοπό τη χειροκίνητη επεξεργασία αιτήσεων, συμπεριλαμβανομένης της πρόσβασης της Ευρωπόλ για τους σκοπούς της παροχής γνωμοδοτήσεων στις εθνικές μονάδες ETIAS, καθώς και την πρόσβαση της κεντρικής μονάδας ETIAS και των εθνικών μονάδων ETIAS με σκοπό την τροποποίηση ή τη διαγραφή δεδομένων, η πρόσβαση θα πρέπει να παρέχεται μέσω λογισμικού που έχει σχεδιάσει για τον συγκεκριμένο σκοπό ο eu-LISA. Το λογισμικό αυτό θα πρέπει να χρησιμοποιείται επίσης από την Ευρωπόλ προκειμένου να υποβάλει αίτημα πρόσβασης στα δεδομένα του κεντρικού συστήματος ETIAS για σκοπούς επιβολής του νόμου. Θα πρέπει να προσδιοριστούν τα μέσα διά των οποίων η κεντρική μονάδα ETIAS, οι εθνικές μονάδες ETIAS και η Ευρωπόλ θα πιστοποιούν την ταυτότητά τους και θα αποκτούν πρόσβαση στο εν λόγω λογισμικό.
                  
               
                     (8)
                  
                  
                     Στο λογισμικό θα πρέπει να συνδέονται δεόντως εξουσιοδοτημένοι χρήστες από την κεντρική μονάδα ETIAS, τις εθνικές μονάδες ETIAS και την Ευρωπόλ, χρησιμοποιώντας προφίλ εργασιακών καθηκόντων χρήστη. Η κεντρική μονάδα ETIAS, οι εθνικές μονάδες ETIAS και η Ευρωπόλ θα πρέπει να έχουν τη δυνατότητα να εκχωρούν τυποποιημένες άδειες, ρόλους και προφίλ εργασιακών καθηκόντων σε χρήστες ή να προσαρμόζουν προφίλ εργασιακών καθηκόντων χρησιμοποιώντας προκαθορισμένους ρόλους και άδειες εντός του λογισμικού, με βάση τον τρόπο με τον οποίο ο Ευρωπαϊκός Οργανισμός Συνοριοφυλακής και Ακτοφυλακής και τα κράτη μέλη θα διαμορφώσουν και θα λειτουργούν την κεντρική μονάδα ETIAS και τις εθνικές μονάδες ETIAS αντίστοιχα, και, όσον αφορά την Ευρωπόλ, με βάση τις μεθόδους εργασίας της.
                  
               
                     (9)
                  
                  
                     Οι ασυμβατότητες μεταξύ προκαθορισμένων ρόλων και αδειών θα πρέπει να προσδιορίζονται εκ των προτέρων στο λογισμικό, ώστε να μην μπορούν οι χρήστες να δημιουργούν προφίλ εργασιακών καθηκόντων τα οποία συνδυάζουν ασύμβατους ρόλους και άδειες. Για να διασφαλίζεται ο διαχωρισμός των καθηκόντων και να αποφεύγονται οι αντικρουόμενες αρμοδιότητες χρηστών, οι άδειες που συνδέονται με την επεξεργασία αιτήσεων δεν θα πρέπει να συνδυάζονται με άδειες που συνδέονται με την τροποποίηση και τη διαγραφή δεδομένων ούτε με άδειες που συνδέονται με διαδικασίες προσφυγής.
                  
               
                     (10)
                  
                  
                     Σύμφωνα με τις αρχές προστασίας των δεδομένων, και ιδίως την αρχή της προστασίας των δεδομένων από τον σχεδιασμό και εξ ορισμού, οι χρήστες του λογισμικού θα πρέπει να έχουν τη δυνατότητα να προβάλλουν μόνο εκείνα τα δεδομένα που αντιστοιχούν στις άδειες που τους έχουν εκχωρηθεί σύμφωνα με τα προφίλ εργασιακών καθηκόντων τους. Αυτό μπορεί να έχει ως αποτέλεσμα την εμφάνιση διαφορετικών οθονών στους χρήστες, ανάλογα με το προφίλ εργασιακών καθηκόντων που χρησιμοποιείται.
                  
               
                     (11)
                  
                  
                     Το λογισμικό θα πρέπει να αναπτυχθεί ώστε να διαθέτει γενικές λειτουργίες λογισμικού που υποστηρίζουν την κεντρική μονάδα ETIAS και τις εθνικές μονάδες ETIAS όσον αφορά τα καθήκοντά τους που σχετίζονται με την πρόσβαση σε δεδομένα, την τροποποίηση δεδομένων και τη διαγραφή δεδομένων.
                  
               
                     (12)
                  
                  
                     Επίσης, θα πρέπει να περιλαμβάνει σειρά ειδικών λειτουργιών υποστήριξης των χρηστών όσον αφορά τα καθήκοντά τους που σχετίζονται με την πρόσβαση σε δεδομένα και την τροποποίηση δεδομένων, καθώς και όταν επεξεργάζονται χειροκίνητα αιτήσεις για τις οποίες προέκυψε θετικό αποτέλεσμα αναζήτησης κατά την αυτοματοποιημένη επεξεργασία των αιτήσεων.
                  
               
                     (13)
                  
                  
                     Μεταξύ των εν λόγω ειδικών λειτουργιών θα πρέπει να περιλαμβάνεται και η σε κάθε περίπτωση σαφής εμφάνιση στους χρήστες του εναπομένοντος χρόνου για να τηρήσουν τις προθεσμίες που τους τάσσονται σε σχέση με τα διάφορα στάδια εξέτασης της αίτησης που προβλέπονται στον κανονισμό (ΕΕ) 2018/1240.
                  
               
                     (14)
                  
                  
                     Άλλες ειδικές λειτουργίες θα πρέπει να υποστηρίζουν τις εθνικές μονάδες ETIAS κατά τη χειροκίνητη επεξεργασία αιτήσεων στο πλαίσιο της αξιολόγησης κινδύνων. Το λογισμικό θα πρέπει να παρέχει τη δυνατότητα εξαγωγής περιορισμένων δεδομένων που είναι αποθηκευμένα στο κεντρικό σύστημα ETIAS ώστε να διευκολύνονται οι αναζητήσεις από εθνικές μονάδες ETIAS σε άλλα συστήματα πληροφοριών ή βάσεις δεδομένων της ΕΕ [στο Σύστημα Πληροφοριών Σένγκεν (SIS), το Σύστημα Πληροφοριών για τις Θεωρήσεις (VIS), το Σύστημα Εισόδου/Εξόδου (ΣΕΕ) ή το Eurodac] ή πληροφοριών που περιέχονται σε υποκείμενα εθνικά συστήματα και σχετίζονται με τα θετικά αποτελέσματα αναζήτησης που προέκυψαν κατά την αυτοματοποιημένη επεξεργασία των αιτήσεων. Το σύστημα πληροφοριών ETIAS θα πρέπει να αναπτυχθεί κατά τρόπο ώστε να παρέχεται η δυνατότητα αυτόματης δημιουργίας και εξαγωγής αρχείων από τις εθνικές μονάδες ETIAS κατά τη χειροκίνητη επεξεργασία αιτήσεων σύμφωνα με το άρθρο 26 ή το άρθρο 28 του κανονισμού (ΕΕ) 2018/1240. Είναι απαραίτητο να προσδιοριστούν οι λειτουργίες και τα στοιχεία δεδομένων που θα πρέπει να προετοιμάζονται αυτόματα ως μέρος των αρχείων ανάλογα με το θετικό αποτέλεσμα αναζήτησης που προέκυψε κατά την αυτοματοποιημένη επεξεργασία αιτήσεων. Επίσης, είναι απαραίτητο το λογισμικό να διαθέτει ειδικές λειτουργίες που επιτρέπουν την εξαγωγή δεδομένων στο πλαίσιο εθνικών διαδικασιών προσφυγής και τη μεταφόρτωση των αποτελεσμάτων των αξιολογήσεων κινδύνων, καθώς και την καταγραφή δεδομένων που σχετίζονται με εθνικές διαδικασίες προσφυγής. Οι ειδικές λειτουργίες του λογισμικού για τη μεταφόρτωση των αποτελεσμάτων των αξιολογήσεων κινδύνων δεν θα πρέπει να επιτρέπουν τη μεταφόρτωση της αιτιολόγησης της απόφασης έκδοσης ή απόρριψης άδειας ταξιδιού.
                  
               
                     (15)
                  
                  
                     Ο eu-LISA θα πρέπει να χορηγεί διαπιστευτήρια στα κράτη μέλη τα οποία θα τους επιτρέπουν να αντιστοιχίζουν έναν ή περισσότερους ρόλους ή προφίλ εργασιακών καθηκόντων στα δεόντως εξουσιοδοτημένα μέλη του προσωπικού των κεντρικών σημείων πρόσβασης, των συνοριακών αρχών και των αρχών μετανάστευσης.
                  
               
                     (16)
                  
                  
                     Δεδομένης της υφιστάμενης σχετικής υποχρέωσης βάσει του κανονισμού (ΕΕ) 2018/1725 του Ευρωπαϊκού Κοινοβουλίου και του Συμβουλίου (3), ο Ευρωπαϊκός Οργανισμός Συνοριοφυλακής και Ακτοφυλακής, ενεργώντας ως υπεύθυνος επεξεργασίας δεδομένων σύμφωνα με το άρθρο 3 σημείο 8) του εν λόγω κανονισμού, και ο eu-LISA, ενεργώντας ως υπεύθυνος επεξεργασίας σε σχέση με τη διαχείριση της ασφάλειας των πληροφοριών στο κεντρικό σύστημα ETIAS, θα πρέπει να διενεργήσουν εκτίμηση του αντικτύπου των σχεδιαζόμενων πράξεων επεξεργασίας στην προστασία των δεδομένων προσωπικού χαρακτήρα, κατ’ εφαρμογή του άρθρου 39 του κανονισμού (ΕΕ) 2018/1725.
                  
               
                     (17)
                  
                  
                     Σύμφωνα με τα άρθρα 1 και 2 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετείχε στη θέσπιση του κανονισμού (ΕΕ) 2018/1240 και δεν δεσμεύεται από αυτόν ούτε υπόκειται στην εφαρμογή του. Ωστόσο, επειδή ο κανονισμός (ΕΕ) 2018/1240 αναπτύσσει περαιτέρω το κεκτημένο του Σένγκεν, η Δανία κοινοποίησε στις 21 Δεκεμβρίου 2018, σύμφωνα με το άρθρο 4 του εν λόγω πρωτοκόλλου, την απόφασή της να εφαρμόσει τον κανονισμό (ΕΕ) 2018/1240 στο εθνικό της δίκαιο.
                  
               
                     (18)
                  
                  
                     Η παρούσα απόφαση συνιστά ανάπτυξη των διατάξεων του κεκτημένου του Σένγκεν στις οποίες δεν συμμετέχει η Ιρλανδία, σύμφωνα με την απόφαση 2002/192/ΕΚ του Συμβουλίου (4). Η Ιρλανδία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.
                  
               
                     (19)
                  
                  
                     Όσον αφορά την Ισλανδία και τη Νορβηγία, η παρούσα απόφαση αποτελεί ανάπτυξη των διατάξεων του κεκτημένου του Σένγκεν, κατά την έννοια της συμφωνίας η οποία συνήφθη από το Συμβούλιο της Ευρωπαϊκής Ένωσης και από τη Δημοκρατία της Ισλανδίας και το Βασίλειο της Νορβηγίας για τη σύνδεση των δύο αυτών κρατών με την υλοποίηση, την εφαρμογή και την ανάπτυξη του κεκτημένου του Σένγκεν (5), οι οποίες διατάξεις εμπίπτουν στον τομέα στον οποίο αναφέρεται το άρθρο 1 σημείο Α της απόφασης 1999/437/ΕΚ του Συμβουλίου (6).
                  
               
                     (20)
                  
                  
                     Όσον αφορά την Ελβετία, η παρούσα απόφαση αποτελεί ανάπτυξη των διατάξεων του κεκτημένου του Σένγκεν, κατά την έννοια της συμφωνίας μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς την υλοποίηση, την εφαρμογή και την ανάπτυξη του κεκτημένου του Σένγκεν (7), οι οποίες διατάξεις εμπίπτουν στον τομέα στον οποίο αναφέρεται το άρθρο 1 σημείο Α της απόφασης 1999/437/ΕΚ του Συμβουλίου σε συνδυασμό με το άρθρο 3 της απόφασης 2008/146/ΕΚ του Συμβουλίου (8).
                  
               
                     (21)
                  
                  
                     Όσον αφορά το Λιχτενστάιν, η παρούσα απόφαση αποτελεί ανάπτυξη των διατάξεων του κεκτημένου του Σένγκεν, κατά την έννοια του πρωτοκόλλου μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν για την προσχώρηση του Πριγκιπάτου του Λιχτενστάιν στη συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν (9), οι οποίες διατάξεις εμπίπτουν στον τομέα στον οποίο αναφέρεται το άρθρο 1 σημείο Α της απόφασης 1999/437/ΕΚ του Συμβουλίου σε συνδυασμό με το άρθρο 3 της απόφασης 2011/350/ΕΕ του Συμβουλίου (10).
                  
               
                     (22)
                  
                  
                     Όσον αφορά την Κύπρο, τη Βουλγαρία, τη Ρουμανία και την Κροατία, η παρούσα απόφαση συνιστά πράξη που βασίζεται στο κεκτημένο του Σένγκεν ή που σχετίζεται άλλως με αυτό κατά την έννοια του άρθρου 3 παράγραφος 1 της πράξης προσχώρησης του 2003, του άρθρου 4 παράγραφος 1 της πράξης προσχώρησης του 2005 και του άρθρου 4 παράγραφος 1 της πράξης προσχώρησης του 2011, αντίστοιχα.
                  
               
                     (23)
                  
                  
                     Ζητήθηκε, σύμφωνα με το άρθρο 42 παράγραφος 1 του κανονισμού (ΕΕ) 2018/1725, η γνώμη του Ευρωπαίου Επόπτη Προστασίας Δεδομένων, ο οποίος γνωμοδότησε στις 22 Ιανουαρίου 2021.
                  
               
                     (24)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Έξυπνων Συνόρων,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         ΚΕΦΑΛΑΙΟ I
         
            ΓΕΝΙΚΕΣ ΔΙΑΤΑΞΕΙΣ
         
         
            Άρθρο 1
            Αντικείμενο
            Με την παρούσα απόφαση θεσπίζονται μέτρα για την εφαρμογή του κανονισμού (ΕΕ) 2018/1240 όσον αφορά:
            
                        1.
                     
                     
                        την πρόσβαση σε δεδομένα σύμφωνα με τα άρθρα 22 έως 29, τα άρθρα 33 έως 44 και τα άρθρα 47 έως 53 του εν λόγω κανονισμού·
                     
                  
                        2.
                     
                     
                        την τροποποίηση, διαγραφή και πρόωρη διαγραφή δεδομένων σύμφωνα με το άρθρο 55 του εν λόγω κανονισμού.
                     
                  
         
            Άρθρο 2
            Ορισμοί
            Για τους σκοπούς της παρούσας απόφασης, ισχύουν οι ακόλουθοι ορισμοί:
            
                        α)
                     
                     
                        «ρόλος»: σύνολο αδειών που συνδέονται με συγκεκριμένο σκοπό για την επεξεργασία δεδομένων στο Ευρωπαϊκό Σύστημα Πληροφοριών και Άδειας Ταξιδιού (ETIAS)·
                     
                  
                        β)
                     
                     
                        «προφίλ εργασιακών καθηκόντων»: ένα ή περισσότερα εργασιακά καθήκοντα που καλύπτουν έναν ή περισσότερους ρόλους·
                     
                  
                        γ)
                     
                     
                        «χρήστης»: δεόντως εξουσιοδοτημένο μέλος του προσωπικού της κεντρικής μονάδας ETIAS, εθνικής μονάδας ETIAS, της Ευρωπόλ ή κεντρικού σημείου πρόσβασης, καθώς και συνοριακές αρχές ή αρχές μετανάστευσης με διαπιστευτήρια πρόσβασης που έχουν εκχωρηθεί σε συνάρτηση με έναν ή περισσότερους ρόλους ή προφίλ εργασιακών καθηκόντων·
                     
                  
                        δ)
                     
                     
                        «άδεια»: δικαίωμα εκτέλεσης πράξης επεξεργασίας δεδομένων.
                     
                  
         ΚΕΦΑΛΑΙΟ II
         
            ΔΙΑΤΑΞΕΙΣ ΣΧΕΤΙΚΑ ΜΕ ΤΟ ΛΟΓΙΣΜΙΚΟ
         
         
            Άρθρο 3
            Σύστημα ελέγχου ταυτότητας και διαχείριση της πρόσβασης
            
               1.   Με εξαίρεση την πρόσβαση στις καταχωρίσεις του καταλόγου επιτήρησης, η οποία πραγματοποιείται σύμφωνα με την εκτελεστική απόφαση της Επιτροπής για τη θέσπιση μέτρων εφαρμογής του κανονισμού (ΕΕ) 2018/1240 του Ευρωπαϊκού Κοινοβουλίου και του Συμβουλίου όσον αφορά τις τεχνικές προδιαγραφές του καταλόγου επιτήρησης ETIAS και του εργαλείου εκτίμησης των επιπτώσεων (11), η πρόσβαση χρηστών από την κεντρική μονάδα ETIAS, τις εθνικές μονάδες ETIAS και την Ευρωπόλ στα δεδομένα που είναι αποθηκευμένα στο κεντρικό σύστημα ETIAS πραγματοποιείται μέσω του λογισμικού που αναφέρεται στο άρθρο 6 παράγραφος 2 στοιχείο ιγ) του κανονισμού (ΕΕ) 2018/1240 (στο εξής: λογισμικό).
            
            
               2.   Κατά την ανάπτυξη του λογισμικού, ο eu-LISA:
               
                           α)
                        
                        
                           δημιουργεί σύστημα ελέγχου της ταυτότητας για τη σύνδεση στο λογισμικό·
                        
                     
                           β)
                        
                        
                           θέτει τυποποιημένες άδειες, ρόλους και προφίλ εργασιακών καθηκόντων στη διάθεση της κεντρικής μονάδας ETIAS, των εθνικών μονάδων ETIAS και της Ευρωπόλ.
                        
                     
            
               3.   Το λογισμικό παρέχει στην κεντρική μονάδα ETIAS, τις εθνικές μονάδες ETIAS και την Ευρωπόλ τα τεχνικά μέσα για να:
               
                           α)
                        
                        
                           δημιουργούν νέους ρόλους και να τροποποιούν ή να διαγράφουν τους υφιστάμενους·
                        
                     
                           β)
                        
                        
                           δημιουργούν διαπιστευτήρια πρόσβασης που επιτρέπουν στους χρήστες να εκτελούν πράξεις επεξεργασίας δεδομένων σύμφωνα με τους ρόλους που τους έχουν εκχωρηθεί·
                        
                     
                           γ)
                        
                        
                           ρυθμίζουν, εντός των οργανισμών τους, την εκχώρηση τυποποιημένων ρόλων στους χρήστες και τη διαχείριση των ρόλων αυτών.
                        
                     
            
               4.   Οι ρόλοι που δημιουργούνται ή τροποποιούνται από την κεντρική μονάδα ETIAS, τις εθνικές μονάδες ETIAS και την Ευρωπόλ είναι ορατοί μόνο από την κεντρική μονάδα ETIAS, την εθνική μονάδα ETIAS ή την Ευρωπόλ, αντίστοιχα.
            
            
               5.   Το λογισμικό δεν επιτρέπει την εκχώρηση ασύμβατων ρόλων στους χρήστες. Διασφαλίζει ότι οι χρήστες που διαθέτουν περισσότερα από ένα προφίλ εργασιακών καθηκόντων μπορούν να χρησιμοποιούν μόνο ένα προφίλ εργασιακών καθηκόντων κάθε φορά και ότι μπορούν να μεταβαίνουν από ένα προφίλ εργασιακών καθηκόντων σε άλλο χωρίς να χρειάζεται να αποσυνδέονται.
            
            
               6.   Η κεντρική μονάδα ETIAS, οι εθνικές μονάδες ETIAS και η Ευρωπόλ είναι υπεύθυνες για την εκχώρηση προφίλ εργασιακών καθηκόντων μέσω του λογισμικού στους χρήστες εντός του οργανισμού τους. Κάθε προφίλ εργασιακών καθηκόντων, ρόλος ή άδεια μπορεί να εκχωρείται σε περισσότερους από έναν χρήστες εντός του ίδιου οργανισμού.
            
            
               7.   Οι χρήστες μπορούν να χρησιμοποιούν ψευδώνυμα. Τα εν λόγω ψευδώνυμα επιτρέπουν τον εντοπισμό της επίσημης ταυτότητας των χρηστών σε εθνικό επίπεδο ή εντός της Ευρωπόλ.
            
            
               8.   Το σύστημα ελέγχου της ταυτότητας και οι τυποποιημένες άδειες, ρόλοι και προφίλ εργασιακών καθηκόντων που αναφέρονται στην παράγραφο 2, καθώς και η αποτροπή της εκχώρησης ασύμβατων ρόλων που αναφέρεται στην παράγραφο 4 του παρόντος άρθρου αποτελούν μέρος των τεχνικών προδιαγραφών που προβλέπονται στο άρθρο 73 παράγραφος 3 του κανονισμού (ΕΕ) 2018/1240.
            
         
         
            Άρθρο 4
            Γενικές λειτουργίες του λογισμικού
            
               1.   Το λογισμικό διαθέτει τουλάχιστον τις ακόλουθες λειτουργίες υποστήριξης των χρηστών για τους σκοπούς της πρόσβασης σε δεδομένα, της τροποποίησης δεδομένων και της διαγραφής δεδομένων:
               
                           α)
                        
                        
                           δυνατότητα χρήσης προκαθορισμένου συνόλου φίλτρων για την προσαρμογή της εμφάνισης δεδομένων για κάθε προφίλ εργασιακών καθηκόντων που συνδέεται με το λογισμικό·
                        
                     
                           β)
                        
                        
                           αυτόματη αποθήκευση των δεδομένων που προστίθενται στον φάκελο αίτησης ή των σχεδίων τροποποιήσεων δεδομένων στον φάκελο αίτησης, κατά περίπτωση, και αποσύνδεση του χρήστη μετά την πάροδο προκαθορισμένου χρονικού διαστήματος αδράνειας·
                        
                     
                           γ)
                        
                        
                           δυνατότητα φραγής της πρόσβασης σε θετικό αποτέλεσμα αναζήτησης από άλλο χρήστη για περιορισμένο χρονικό διάστημα, συμπεριλαμβανομένης επισήμανσης των υπό φραγή θετικών αποτελεσμάτων αναζήτησης, η οποία είναι ορατή στους άλλους χρήστες·
                        
                     
                           δ)
                        
                        
                           δυνατότητα αποθήκευσης της προόδου στην επεξεργασία μιας αίτησης από την κεντρική μονάδα ETIAS ή τις εθνικές μονάδες ETIAS·
                        
                     
                           ε)
                        
                        
                           δυνατότητα επισήμανσης και καταγραφής, ανά πάσα στιγμή, ενδεχόμενης ανακρίβειας των δεδομένων ή επεξεργασίας κατά παράβαση του κανονισμού (ΕΕ) 2018/1240 από την κεντρική μονάδα ETIAS ή τις εθνικές μονάδες ETIAS·
                        
                     
                           στ)
                        
                        
                           δυνατότητα επικοινωνίας και ανταλλαγής πληροφοριών μεταξύ χρηστών από την κεντρική μονάδα ETIAS, τις εθνικές μονάδες ETIAS και την Ευρωπόλ·
                        
                     
                           ζ)
                        
                        
                           αυτόματη διαγραφή των προσωρινών σημειώσεων που αναφέρονται στο άρθρο 5 παράγραφος 1 στοιχείο στ) της παρούσας απόφασης κατά την ολοκλήρωση της χειροκίνητης επεξεργασίας από την κεντρική μονάδα ETIAS και τις εθνικές μονάδες ETIAS·
                        
                     
                           η)
                        
                        
                           αποτροπή της δυνατότητας προβολής των προσωρινών σημειώσεων που αναφέρονται στο άρθρο 5 παράγραφος 1 στοιχείο στ) της παρούσας απόφασης από άλλους χρήστες πέραν εκείνων της ίδιας μονάδας ή της Ευρωπόλ·
                        
                     
                           θ)
                        
                        
                           δυνατότητα της κεντρικής μονάδας ETIAS να επεξεργάζεται τα αιτήματα της Ευρωπόλ που αναφέρονται στο άρθρο 5 παράγραφος 1 στοιχείο ιγ) της παρούσας απόφασης·
                        
                     
                           ι)
                        
                        
                           δυνατότητα διευκόλυνσης της ανάκτησης δεδομένων στις περιπτώσεις αιτημάτων των υποκειμένων των δεδομένων, συμπεριλαμβανομένων υποδειγμάτων για την παροχή απάντησης στο υποκείμενο των δεδομένων συνοδευόμενης, κατά περίπτωση, από επισκόπηση των αλλαγών που πραγματοποιήθηκαν στα δεδομένα, επιλεγμένα δεδομένα προσωπικού χαρακτήρα ή τις επεξηγήσεις που αναφέρονται στο άρθρο 64 παράγραφοι 3 και 4 του κανονισμού (ΕΕ) 2018/1240·
                        
                     
                           ια)
                        
                        
                           σε περίπτωση τροποποίησης άδειας ταξιδιού βάσει αιτήματος κατόχου άδειας σύμφωνα με το άρθρο 64 του κανονισμού (ΕΕ) 2018/1240, δυνατότητα των χρηστών να ενημερώνουν τον κάτοχο άδειας ταξιδιού σχετικά με την έκδοση τροποποιημένης άδειας ταξιδιού.
                        
                     
            
               2.   Ο eu-LISA περιγράφει λεπτομερώς τις γενικές λειτουργίες του λογισμικού στις τεχνικές προδιαγραφές που αναφέρονται στο άρθρο 73 παράγραφος 3 του κανονισμού (ΕΕ) 2018/1240.
            
         
         
            Άρθρο 5
            Ειδικές λειτουργίες του λογισμικού
            
               1.   Το λογισμικό διαθέτει τουλάχιστον τις ακόλουθες ειδικές λειτουργίες υποστήριξης των χρηστών κατά την πρόσβασή τους σε δεδομένα σύμφωνα με τα κεφάλαια IΙΙ, IV και VI του κανονισμού (ΕΕ) 2018/1240:
               
                           α)
                        
                        
                           λειτουργία εμφάνισης των φακέλων αιτήσεων με βάση τον χρόνο που απομένει μέχρι το επόμενο στάδιο της χειροκίνητης επεξεργασίας, ως προεπιλεγμένη εμφάνιση, καθώς και άλλα φίλτρα, τα οποία διατίθενται για την προσαρμογή της εμφάνισης ανά χρήστη, για την εμφάνιση των φακέλων αίτησης:
                           
                                       i)
                                    
                                    
                                       χρονική στιγμή έναρξης του σταδίου χειροκίνητης επεξεργασίας·
                                    
                                 
                                       ii)
                                    
                                    
                                       αναγκαία αιτήματα γνωμοδότησης και χρόνος που απομένει μέχρι τη λήξη της προθεσμίας παροχής της γνωμοδότησης (ταξινομημένα, κατά προεπιλογή, με βάση τα αιτήματα γνωμοδότησης για τα οποία απομένει ο λιγότερος χρόνος μέχρι τη λήξη της προθεσμίας)·
                                    
                                 
                                       iii)
                                    
                                    
                                       επόμενο στάδιο της χειροκίνητης επεξεργασίας που πρόκειται να εκτελέσει η εθνική μονάδα ETIAS της οποίας ζητήθηκε η γνώμη ή η οποία είναι υπεύθυνη για την αίτηση·
                                    
                                 
                                       iv)
                                    
                                    
                                       είδος του θετικού αποτελέσματος αναζήτησης ή του ερωτήματος που ενεργοποίησε τη χειροκίνητη επεξεργασία·
                                    
                                 
                                       v)
                                    
                                    
                                       είδος της αίτησης (δηλαδή ανθρωπιστικοί λόγοι ή διεθνείς υποχρεώσεις, ή συνήθης αίτηση)·
                                    
                                 
                                       vi)
                                    
                                    
                                       αιτήσεις που έχουν επισημανθεί ως χρήζουσες ιδιαίτερης προσοχής ή ειδικού χειρισμού·
                                    
                                 
                                       vii)
                                    
                                    
                                       ειδικά για την εθνική μονάδα ETIAS του υπεύθυνου κράτους μέλους, είδος της γνωμοδότησης που ελήφθη από τις εθνικές μονάδες ETIAS των οποίων ζητήθηκε η γνώμη ή την Ευρωπόλ, συμπεριλαμβανομένου του αν ελήφθη εντός της προθεσμίας·
                                    
                                 
                     
                           β)
                        
                        
                           λειτουργία υπολογισμού και σαφούς εμφάνισης του εναπομένοντος χρόνου, καθώς και προειδοποιήσεων σχετικά με τις προθεσμίες για τη χειροκίνητη επεξεργασία αιτήσεων, συμπεριλαμβανομένου του πότε ζητείται η γνώμη των εθνικών μονάδων ETIAS ή της Ευρωπόλ·
                        
                     
                           γ)
                        
                        
                           λειτουργία που παρέχει στην κεντρική μονάδα ETIAS, στις εθνικές μονάδες ETIAS και στην Ευρωπόλ πίνακα διαχείρισης στον οποίο παρουσιάζεται επισκόπηση της πορείας εκτέλεσης των σχετικών με τη χειροκίνητη επεξεργασία πράξεων·
                        
                     
                           δ)
                        
                        
                           λειτουργία που παρέχει τη δυνατότητα επισήμανσης μιας αίτησης ως χρήζουσας ιδιαίτερης προσοχής ή ειδικού χειρισμού·
                        
                     
                           ε)
                        
                        
                           λειτουργία που παρέχει τη δυνατότητα υποβολής αιτήματος κοινοποίησης της απόφασης που έλαβε η εθνική μονάδα ETIAS του υπεύθυνου κράτους μέλους όσον αφορά αίτηση σε σχέση με την οποία ζητήθηκε η γνώμη εθνικής μονάδας ETIAS·
                        
                     
                           στ)
                        
                        
                           λειτουργία που επιτρέπει στην κεντρική μονάδα ETIAS και στις εθνικές μονάδες ETIAS να προσθέτουν ή να διαγράφουν προσωρινές σημειώσεις στον φάκελο αίτησης·
                        
                     
                           ζ)
                        
                        
                           λειτουργίες που υποστηρίζουν τις εθνικές μονάδες ETIAS στη χειροκίνητη επεξεργασία αιτήσεων σύμφωνα με τα άρθρα 26 και 28 του κανονισμού (ΕΕ) 2018/1240, ως εξής:
                           
                                       i)
                                    
                                    
                                       για τα θετικά αποτελέσματα αναζήτησης που αναφέρονται στο άρθρο 26 παράγραφος 3 του κανονισμού (ΕΕ) 2018/1240, λειτουργία που καθιστά αυτομάτως διαθέσιμο προς εξαγωγή αρχείο με τα ακόλουθα δεδομένα από τον φάκελο αίτησης: το «επώνυμο», το «όνομα/-τα», το «επώνυμο κατά τη γέννηση», την «ημερομηνία γέννησης», τον «τόπο γέννησης», την «παρούσα ιθαγένεια», τη «χώρα γέννησης», το «είδος, αριθμός και χώρα έκδοσης του ταξιδιωτικού εγγράφου», και η οποία επιτρέπει την ανάκτηση του μητρώου, του αρχείου ή της καταχώρισης που ενεργοποίησε το θετικό αποτέλεσμα αναζήτησης στα συστήματα πληροφοριών της ΕΕ στα οποία πραγματοποιήθηκε αναζήτηση και, αν υπάρχουν συμπληρωματικές πληροφορίες που σχετίζονται με το θετικό αποτέλεσμα αναζήτησης σε σύστημα πληροφοριών της ΕΕ που αναφέρεται στο εν λόγω άρθρο οι οποίες είναι αποθηκευμένες σε εθνικό σύστημα ή βάση δεδομένων, την πραγματοποίηση αναζήτησης στο εν λόγω εθνικό σύστημα ή βάση δεδομένων που υποστηρίζει την αξιολόγηση των κινδύνων που προσδιορίζονται στην εν λόγω παράγραφο·
                                    
                                 
                                       ii)
                                    
                                    
                                       για τα θετικά αποτελέσματα αναζήτησης που αναφέρονται στο άρθρο 26 παράγραφος 4 του κανονισμού (ΕΕ) 2018/1240, λειτουργία που καθιστά αυτομάτως διαθέσιμο προς εξαγωγή αρχείο με τα ακόλουθα δεδομένα από τον φάκελο αίτησης: τις απαντήσεις που υπέβαλε ο αιτών σύμφωνα με το άρθρο 17 παράγραφοι 4 και 6 του εν λόγω κανονισμού, το «επώνυμο», το «όνομα/-τα», το «επώνυμο κατά τη γέννηση», την «ημερομηνία γέννησης», τον «τόπο γέννησης», την «παρούσα ιθαγένεια», τη «χώρα γέννησης», το «είδος, αριθμός και χώρα έκδοσης του ταξιδιωτικού εγγράφου», και η οποία καθιστά δυνατή την ανάκτηση από τα σχετικά εθνικά συστήματα ή βάσεις δεδομένων πληροφοριών που σχετίζονται με το θετικό αποτέλεσμα αναζήτησης και υποστηρίζουν την αξιολόγηση των κινδύνων που προσδιορίζονται στην εν λόγω παράγραφο·
                                    
                                 
                                       iii)
                                    
                                    
                                       για τα θετικά αποτελέσματα αναζήτησης που αναφέρονται στο άρθρο 26 παράγραφος 5 του κανονισμού (ΕΕ) 2018/1240, λειτουργία που καθιστά αυτομάτως διαθέσιμο προς εξαγωγή αρχείο με τα ακόλουθα δεδομένα από τον φάκελο αίτησης: το «επώνυμο», το «όνομα/-τα», το «επώνυμο κατά τη γέννηση», την «ημερομηνία γέννησης», τον «τόπο γέννησης», την «παρούσα ιθαγένεια», τη «χώρα γέννησης», το «είδος, αριθμός και χώρα έκδοσης του ταξιδιωτικού εγγράφου» και «τον εθνικό αναγνωριστικό κωδικό» της καταχώρισης στον κατάλογο επιτήρησης, και η οποία καθιστά δυνατή την ανάκτηση από τα σχετικά εθνικά συστήματα ή βάσεις δεδομένων πληροφοριών που σχετίζονται με το θετικό αποτέλεσμα αναζήτησης και υποστηρίζουν την αξιολόγηση του κινδύνου που προσδιορίζεται στην εν λόγω παράγραφο·
                                    
                                 
                                       iv)
                                    
                                    
                                       για τα θετικά αποτελέσματα αναζήτησης που αναφέρονται στο άρθρο 26 παράγραφος 6 του κανονισμού (ΕΕ) 2018/1240, λειτουργία που καθιστά αυτομάτως διαθέσιμο προς εξαγωγή αρχείο με τα ακόλουθα δεδομένα από τον φάκελο αίτησης: το «επώνυμο», το «όνομα/-τα», το «επώνυμο κατά τη γέννηση», την «ημερομηνία γέννησης», τον «τόπο γέννησης», την «παρούσα ιθαγένεια», τη «χώρα γέννησης» και το «είδος, αριθμός και χώρα έκδοσης του ταξιδιωτικού εγγράφου», και η οποία καθιστά δυνατή την ανάκτηση από τα σχετικά εθνικά συστήματα ή βάσεις δεδομένων πληροφοριών που σχετίζονται με το θετικό αποτέλεσμα αναζήτησης και υποστηρίζουν την αξιολόγηση των κινδύνων που προσδιορίζονται στην εν λόγω παράγραφο·
                                    
                                 
                                       v)
                                    
                                    
                                       λειτουργία που παρέχει τη δυνατότητα στους χρήστες από τις εθνικές μονάδες ETIAS να μεταφορτώνουν το αποτέλεσμα της αξιολόγησης των κινδύνων που αναφέρονται στο άρθρο 26 παράγραφος 7 δεύτερο εδάφιο του κανονισμού (ΕΕ) 2018/1240·
                                    
                                 
                     
                           η)
                        
                        
                           λειτουργία που καθιστά δυνατή την εξαγωγή των σχετικών δεδομένων που απαιτούνται στο πλαίσιο εθνικών διαδικασιών προσφυγής, αν έχουν κινηθεί τέτοιες διαδικασίες, και την καταγραφή στο κεντρικό σύστημα ETIAS της κίνησης διαδικασίας προσφυγής, συνοδευόμενη από τους αντίστοιχους εθνικούς αριθμούς αναφοράς προσφυγής, καθώς και του αποτελέσματος της εν λόγω διαδικασίας·
                        
                     
                           θ)
                        
                        
                           λειτουργία που καθιστά δυνατή την εξαγωγή των συμπληρωματικών πληροφοριών ή εγγράφων που αναφέρονται στο άρθρο 27 παράγραφοι 2 και 8 του κανονισμού (ΕΕ) 2018/1240 και τη μεταφόρτωση και αποθήκευση μεταφράσεων των εν λόγω εγγράφων στον φάκελο αίτησης·
                        
                     
                           ι)
                        
                        
                           λειτουργία που καθιστά δυνατή τη μεταπαρακολούθηση της έκβασης των εθνικών προσφυγών σύμφωνα με το άρθρο 37 παράγραφος 3, το άρθρο 40 παράγραφος 3 και το άρθρο 41 παράγραφος 7 του κανονισμού (ΕΕ) 2018/1240, συμπεριλαμβανομένης της τροποποίησης ή της διαγραφής δεδομένων στο κεντρικό σύστημα ETIAS ή, κατά περίπτωση, της έκδοσης νέας άδειας ταξιδιού·
                        
                     
                           ια)
                        
                        
                           λειτουργία ανάθεσης φακέλων αιτήσεων σε συγκεκριμένους χρήστες εντός της ίδιας εθνικής μονάδας ETIAS ή της κεντρικής μονάδας ETIAS και περιορισμού ή ενεργοποίησης της δυνατότητας προβολής τους από τους εν λόγω χρήστες, με σκοπό τον συντονισμό των χρηστών·
                        
                     
                           ιβ)
                        
                        
                           λειτουργία που παρέχει στην Ευρωπόλ τη δυνατότητα να εξάγει τα δεδομένα που της διαβιβάζει η κεντρική μονάδα ETIAS κατά το άρθρο 29 παράγραφος 2 του κανονισμού (ΕΕ) 2018/1240·
                        
                     
                           ιγ)
                        
                        
                           λειτουργία που παρέχει στην κεντρική μονάδα ETIAS τη δυνατότητα να αποκτά πρόσβαση στο κεντρικό σύστημα ETIAS προκειμένου να επεξεργάζεται αιτήματα της Ευρωπόλ για αναζήτηση δεδομένων που είναι αποθηκευμένα στο κεντρικό σύστημα ETIAS, χωρίς προβολή των παραμέτρων αναζήτησης του αιτήματος της Ευρωπόλ ούτε των αποτελεσμάτων αναζήτησης, και να ενημερώνει την Ευρωπόλ σχετικά με τη διαβίβαση των δεδομένων σύμφωνα με το άρθρο 53 του κανονισμού (ΕΕ) 2018/1240·
                        
                     
                           ιδ)
                        
                        
                           λειτουργία που παρέχει στην Ευρωπόλ τη δυνατότητα να εξάγει αρχείο με τα δεδομένα που προκύπτουν από το αίτημα αναζήτησης που αναφέρεται στο στοιχείο ιγ)·
                        
                     
                           ιε)
                        
                        
                           λειτουργία ανάθεσης αιτημάτων αναζήτησης σε συγκεκριμένους χρήστες εντός της Ευρωπόλ·
                        
                     
                           ιστ)
                        
                        
                           λειτουργία που παρέχει σε χρήστες από την κεντρική μονάδα ETIAS ή τις εθνικές μονάδες ETIAS τη δυνατότητα να ασχολούνται ταυτόχρονα με διαφορετικά θετικά αποτελέσματα αναζήτησης εντός του ίδιου φακέλου αίτησης και να συντονίζονται μεταξύ τους για τη διαμόρφωση ενιαίας γνώμης στις περιπτώσεις που εντοπίζονται περισσότερα του ενός θετικά αποτελέσματα αναζήτησης για τη συγκεκριμένη μονάδα που αφορούν τον ίδιο φάκελο αίτησης·
                        
                     
                           ιζ)
                        
                        
                           λειτουργία που διασφαλίζει ότι μόνο ένας χρήστης, εντός της κεντρικής μονάδας ETIAS ή εθνικής μονάδας ETIAS, μπορεί να ασχολείται εκάστοτε με το ίδιο θετικό αποτέλεσμα αναζήτησης σε έναν φάκελο αίτησης·
                        
                     
                           ιη)
                        
                        
                           λειτουργία που καθιστά δυνατή τη χειροκίνητη ανάκτηση εκδοθείσας άδειας ταξιδιού με σκοπό την ακύρωση και την ανάκληση.
                        
                     
            
               2.   Η λειτουργία που αναφέρεται στο στοιχείο ιζ) παρέχει στους χρήστες τη δυνατότητα να προβάλλουν τα θετικά αποτελέσματα αναζήτησης με τα οποία δεν είναι δυνατόν να ασχοληθούν σε δεδομένη χρονική στιγμή. Οι χρήστες με τα κατάλληλα διαπιστευτήρια πρόσβασης μπορούν να προβάλλουν το περιεχόμενο του θετικού αποτελέσματος αναζήτησης ανά πάσα στιγμή.
            
            
               3.   Ο eu-LISA περιγράφει λεπτομερώς τις ειδικές λειτουργίες του λογισμικού που αναφέρονται στην παράγραφο 1, τον μορφότυπο των δεδομένων που περιλαμβάνονται στα εξαχθέντα αρχεία που αναφέρονται στην παράγραφο 1 στοιχεία ζ), ιβ), ιγ) και ιδ) του παρόντος άρθρου και την τεχνική προσέγγιση όσον αφορά την τήρηση αρχείων όλων των πράξεων επεξεργασίας δεδομένων που αναφέρονται στο άρθρο 26 παράγραφος 7 του κανονισμού (ΕΕ) 2018/1240 στις τεχνικές προδιαγραφές που προβλέπονται στο άρθρο 73 παράγραφος 3 του εν λόγω κανονισμού.
            
         
         ΚΕΦΑΛΑΙΟ III
         
            ΠΡΟΣΒΑΣΗ, ΤΡΟΠΟΠΟΙΗΣΗ, ΔΙΑΓΡΑΦΗ ΚΑΙ ΠΡΟΩΡΗ ΔΙΑΓΡΑΦΗ
         
         
            Άρθρο 6
            Πρόσβαση, τροποποίηση, διαγραφή και πρόωρη διαγραφή για τους σκοπούς του άρθρου 55 του κανονισμού (ΕΕ) 2018/1240
            
               1.   Για τους σκοπούς του άρθρου 55 του κανονισμού (ΕΕ) 2018/1240, το λογισμικό παρέχει στην κεντρική μονάδα ETIAS ή στις εθνικές μονάδες ETIAS τη δυνατότητα να πραγματοποιούν αναζήτηση στα δεδομένα που είναι αποθηκευμένα στο κεντρικό σύστημα ETIAS. Διατίθενται τα ακόλουθα πεδία αναζήτησης:
               
                           α)
                        
                        
                           επώνυμο·
                        
                     
                           β)
                        
                        
                           όνομα/-τα·
                        
                     
                           γ)
                        
                        
                           είδος και αριθμός ταξιδιωτικού εγγράφου και κωδικός τριών γραμμάτων της χώρας έκδοσης του ταξιδιωτικού εγγράφου·
                        
                     
                           δ)
                        
                        
                           αριθμός της αίτησης·
                        
                     
                           ε)
                        
                        
                           ιθαγένεια ή ιθαγένειες·
                        
                     
                           στ)
                        
                        
                           ημερομηνία γέννησης·
                        
                     
                           ζ)
                        
                        
                           φύλο·
                        
                     
                           η)
                        
                        
                           χρονικό διάστημα.
                        
                     
            
               2.   Προκειμένου να διευκολύνεται η ανάκτηση του φακέλου αίτησης, το λογισμικό παρέχει στους χρήστες τη δυνατότητα να πραγματοποιούν αναζήτηση παρέχοντας τα δεδομένα που αντιστοιχούν στα πεδία αναζήτησης που αναφέρονται στην παράγραφο 1 στοιχείο γ) ή δ) του παρόντος άρθρου.
            
            
               3.   Αν τα δεδομένα που αναφέρονται στην παράγραφο 1 στοιχείο γ) ή δ) δεν είναι διαθέσιμα, το λογισμικό παρέχει στους χρήστες τη δυνατότητα να πραγματοποιούν αναζήτηση παρέχοντας τα δεδομένα που αντιστοιχούν στα πεδία αναζήτησης που αναφέρονται στην παράγραφο 1 στοιχεία α), β), ε), στ), ζ) και η). Το λογισμικό παρέχει στους χρήστες τη δυνατότητα να πραγματοποιούν αναζήτηση αν τα δεδομένα που αντιστοιχούν σε ένα από τα πεδία αναζήτησης β), ε), ζ) δεν είναι διαθέσιμα. Η παροχή των δεδομένων που αντιστοιχούν στο πεδίο αναζήτησης η) είναι προαιρετική.
            
            
               4.   Όσον αφορά τις αναζητήσεις που πραγματοποιούνται σύμφωνα με την παράγραφο 2, ισχύουν οι ακόλουθοι κανόνες:
               
                           α)
                        
                        
                           όσον αφορά τα πεδία αναζήτησης που αναφέρονται στην παράγραφο 1 στοιχεία γ και δ), πραγματοποιείται ακριβής αναζήτηση·
                        
                     
                           β)
                        
                        
                           όσον αφορά όλα τα υπόλοιπα πεδία αναζήτησης που αναφέρονται στην παράγραφο 1, πραγματοποιείται αναζήτηση με ανακριβή ακολουθία χαρακτήρων.
                        
                     
            
               5.   Ο φάκελος αίτησης εμφανίζεται μαζί με τυχόν συνδεδεμένους φακέλους αίτησης και σύμφωνα με τις άδειες και τους ρόλους που έχουν καθοριστεί για τους χρήστες.
            
            
               6.   Για τους σκοπούς της διαγραφής φακέλων αίτησης σύμφωνα με το άρθρο 55 παράγραφος 5 του κανονισμού (ΕΕ) 2018/1240, το λογισμικό διαθέτει λειτουργία που παρέχει στους χρήστες των εθνικών μονάδων ETIAS τη δυνατότητα να πραγματοποιούν αναζητήσεις και να ανακτούν περισσότερους φακέλους αίτησης ταυτόχρονα. Το λογισμικό παρέχει στις αρχές που αναφέρονται στο άρθρο 55 παράγραφος 5 του εν λόγω κανονισμού τη δυνατότητα να καθιστούν διαθέσιμες προς χρήση από τις εθνικές μονάδες ETIAS δομημένες πληροφορίες που περιλαμβάνουν τα πεδία αναζήτησης που αναφέρονται στην παράγραφο 1 του παρόντος άρθρου. Οι παράγραφοι 2 και 3 του παρόντος άρθρου εφαρμόζονται αναλογικά στις εν λόγω αναζητήσεις.
            
            
               7.   Πριν από την καταγραφή οποιωνδήποτε αλλαγών σύμφωνα με το άρθρο 55 του κανονισμού (ΕΕ) 2018/1240 στο κεντρικό σύστημα ETIAS, το λογισμικό ζητά από τον χρήστη να επιβεβαιώσει την τροποποίηση ή τη διαγραφή εισάγοντας τα διαπιστευτήρια χρήστη του.
            
         
         ΚΕΦΑΛΑΙΟ IV
         
            ΠΡΟΣΒΑΣΗ ΣΕ ΔΕΔΟΜΕΝΑ ΓΙΑ ΣΚΟΠΟΥΣ ΕΠΙΒΟΛΗΣ ΤΟΥ ΝΟΜΟΥ
         
         
            Άρθρο 7
            Πρόσβαση σε δεδομένα από την Ευρωπόλ
            
               1.   Αιτήματα πρόσβασης της Ευρωπόλ κατ’ εφαρμογή του άρθρου 53 του κανονισμού (ΕΕ) 2018/1240 υποβάλλονται μέσω του λογισμικού.
            
            
               2.   Η Ευρωπόλ συμπληρώνει έντυπο με τα δεδομένα που αναφέρονται στο άρθρο 52 παράγραφοι 2 και 3 του κανονισμού (ΕΕ) 2018/1240, σύμφωνα με το άρθρο 53 του εν λόγω κανονισμού. Η Ευρωπόλ διευκρινίζει για ποια δεδομένα, αν συντρέχει περίπτωση, μπορεί να πραγματοποιηθεί αναζήτηση με ανακριβή ακολουθία χαρακτήρων.
            
            
               3.   Η ειδικευμένη μονάδα της Ευρωπόλ που είναι υπεύθυνη για την προηγούμενη επαλήθευση των αιτημάτων, η οποία αναφέρεται στο άρθρο 53 παράγραφος 3 του κανονισμού (ΕΕ) 2018/1240, περιλαμβάνει στο αίτημά της την αξιολόγησή της ως προς το αν το αίτημα πληροί όλες τις προϋποθέσεις της παραγράφου 2 του εν λόγω άρθρου. Αν δεν περιλαμβάνεται η εν λόγω αξιολόγηση, η υποβολή του αιτήματος στην κεντρική μονάδα ETIAS δεν είναι τεχνικά εφικτή.
            
            
               4.   Το κεντρικό σύστημα ETIAS εμποδίζει αυτομάτως την πρόσβαση στα δεδομένα που αναφέρονται στο άρθρο 17 παράγραφος 2 στοιχείο η) του κανονισμού (ΕΕ) 2018/1240. Το κεντρικό σύστημα ETIAS εμποδίζει επίσης αυτομάτως την πρόσβαση στα δεδομένα που αναφέρονται στο άρθρο 17 παράγραφος 2 στοιχείο θ) και στο άρθρο 17 παράγραφος 4 στοιχεία α), β) και γ) του κανονισμού (ΕΕ) 2018/1240, αν η ειδικευμένη μονάδα της Ευρωπόλ δεν δηλώσει ότι η σχετική αιτιολόγηση που απαιτείται από το άρθρο 53 παράγραφος 1 του εν λόγω κανονισμού έχει παρασχεθεί και επαληθευτεί. Η ειδικευμένη μονάδα της Ευρωπόλ δηλώνει στο αίτημα ότι έχουν πραγματοποιηθεί οι απαραίτητες επαληθεύσεις.
            
         
         
            Άρθρο 8
            Πρόσβαση σε δεδομένα από τα κεντρικά σημεία πρόσβασης
            
               1.   Τα κεντρικά σημεία πρόσβασης πραγματοποιούν αναζήτηση στο κεντρικό σύστημα ETIAS με τα δεδομένα που απαριθμούνται στο άρθρο 52 παράγραφοι 2 και 3 του κανονισμού (ΕΕ) 2018/1240 μέσω της ευρωπαϊκής πύλης αναζήτησης που θεσπίστηκε δυνάμει του άρθρου 6 του κανονισμού (ΕΕ) 2019/817. Όσον αφορά τα δεδομένα που απαριθμούνται στο άρθρο 52 παράγραφοι 2 και 3 του κανονισμού (ΕΕ) 2018/1240, μπορεί να πραγματοποιείται αναζήτηση με ανακριβή ακολουθία χαρακτήρων.
            
            
               2.   Έως ότου η ευρωπαϊκή πύλη αναζήτησης τεθεί σε επιχειρησιακή λειτουργία για χρήση από τα κεντρικά σημεία πρόσβασης, οι αναζητήσεις πραγματοποιούνται απευθείας μέσω του κεντρικού συστήματος ETIAS.
            
            
               3.   Όταν λαμβάνεται αίτημα από επιχειρησιακή μονάδα των εντεταλμένων αρχών, το κεντρικό σημείο πρόσβασης επαληθεύει και επιβεβαιώνει ότι πληρούνται οι προϋποθέσεις του άρθρου 52 παράγραφος 1 του κανονισμού (ΕΕ) 2018/1240.
            
            
               4.   Αν συντρέχει περίπτωση, το κεντρικό σημείο πρόσβασης επαληθεύει και επιβεβαιώνει αν δικαιολογείται η πρόσβαση στα δεδομένα που απαριθμούνται στο άρθρο 17 παράγραφος 2 στοιχείο θ) και στο άρθρο 17 παράγραφος 4 στοιχεία α), β) και γ) του κανονισμού (ΕΕ) 2018/1240, σύμφωνα με το άρθρο 51 του εν λόγω κανονισμού.
            
            
               5.   Όταν το κεντρικό σημείο πρόσβασης αποκτά πρόσβαση στο κεντρικό σύστημα ETIAS, το κεντρικό σύστημα ETIAS εμποδίζει αυτομάτως την πρόσβαση στα δεδομένα που απαριθμούνται στο άρθρο 17 παράγραφος 2 στοιχείο η) του κανονισμού (ΕΕ) 2018/1240.
               Το κεντρικό σύστημα ETIAS ανακτά τα δεδομένα που απαριθμούνται στο άρθρο 17 παράγραφος 2 στοιχείο θ) και στο άρθρο 17 παράγραφος 4 στοιχεία α), β) και γ) του κανονισμού (ΕΕ) 2018/1240 μόνο αν το κεντρικό σημείο πρόσβασης έχει επιβεβαιώσει ότι η πρόσβαση στα εν λόγω δεδομένα είναι δικαιολογημένη βάσει της παραγράφου 4 του παρόντος άρθρου.
               Σε εξαιρετικές περιπτώσεις, κατά παρέκκλιση από την παράγραφο 3 του παρόντος άρθρου, τα κεντρικά σημεία πρόσβασης μπορούν να δηλώνουν ότι το αίτημα αφορά επείγουσα περίπτωση και μπορούν να διεκπεραιώνουν αμέσως το αίτημα επιχειρησιακής μονάδας των εντεταλμένων αρχών. Οι επαληθεύσεις και οι επιβεβαιώσεις που προβλέπονται στις παραγράφους 3 και 4 του παρόντος άρθρου διενεργούνται εκ των υστέρων, σύμφωνα με το άρθρο 51 παράγραφος 4 του κανονισμού (ΕΕ) 2018/1240.
            
         
         ΚΕΦΑΛΑΙΟ V
         
            ΠΡΟΣΒΑΣΗ ΣΕ ΔΕΔΟΜΕΝΑ ΑΠΟ ΤΙΣ ΣΥΝΟΡΙΑΚΕΣ ΑΡΧΕΣ ΚΑΙ ΤΙΣ ΑΡΧΕΣ ΜΕΤΑΝΑΣΤΕΥΣΗΣ ΓΙΑ ΤΟΥΣ ΣΚΟΠΟΥΣ ΕΠΑΛΗΘΕΥΣΗΣ
         
         
            Άρθρο 9
            Πρόσβαση σε δεδομένα από τις συνοριακές αρχές στα εξωτερικά σύνορα
            
               1.   Οι συνοριακές αρχές αποκτούν πρόσβαση στο κεντρικό σύστημα ETIAS για να πραγματοποιήσουν αναζητήσεις στα δεδομένα που απαιτούνται για την επιτέλεση των καθηκόντων τους.
               Οι συνοριακές αρχές έχουν πρόσβαση στο κεντρικό σύστημα ETIAS, με τα ακόλουθα δεδομένα της μηχανικώς αναγνώσιμης ζώνης του ταξιδιωτικού εγγράφου:
               
                           α)
                        
                        
                           επώνυμο· όνομα/-τα·
                        
                     
                           β)
                        
                        
                           ημερομηνία γέννησης· φύλο· ιθαγένεια ή ιθαγένειες·
                        
                     
                           γ)
                        
                        
                           είδος και αριθμός του ταξιδιωτικού εγγράφου και κωδικός τριών γραμμάτων της χώρας έκδοσης του ταξιδιωτικού εγγράφου·
                        
                     
                           δ)
                        
                        
                           ημερομηνία λήξης της ισχύος του ταξιδιωτικού εγγράφου.
                        
                     Όλα τα δεδομένα που απαριθμούνται στο δεύτερο εδάφιο χρησιμοποιούνται για την έναρξη της αναζήτησης. Για τα δεδομένα που απαριθμούνται στο στοιχείο α) μπορεί να πραγματοποιηθεί αναζήτηση με ανακριβή ακολουθία χαρακτήρων, ενώ για τα λοιπά δεδομένα χωρεί μόνο ακριβής αναζήτηση.
            
            
               2.   Από τις αναζητήσεις που πραγματοποιούνται με τα δεδομένα που απαριθμούνται στην παράγραφο 1 του παρόντος άρθρου προκύπτουν τα δεδομένα που αναφέρονται στο άρθρο 47 παράγραφος 2 στοιχεία α) έως δ) του κανονισμού (ΕΕ) 2018/1240.
            
            
               3.   Σύμφωνα με το άρθρο 47 παράγραφος 4 του κανονισμού (ΕΕ) 2018/1240, οι συνοριακές αρχές μπορούν να αποκτούν πρόσβαση στο κεντρικό σύστημα ETIAS για να αναζητήσουν συμπληρωματικές πληροφορίες που έχουν προστεθεί στον φάκελο αίτησης σύμφωνα με το άρθρο 39 παράγραφος 1 στοιχείο ε) ή το άρθρο 44 παράγραφος 6 στοιχείο στ) του εν λόγω κανονισμού. Για τον σκοπό αυτόν, οι συνοριακές αρχές έχουν πρόσβαση, μέσω της ευρωπαϊκής πύλης αναζήτησης, προκειμένου να πραγματοποιούν αναζητήσεις στο κεντρικό σύστημα ETIAS χρησιμοποιώντας τα δεδομένα που απαριθμούνται στην παράγραφο 1 δεύτερο εδάφιο του παρόντος άρθρου.
               Έως ότου η ευρωπαϊκή πύλη αναζήτησης τεθεί σε επιχειρησιακή λειτουργία για χρήση από τις συνοριακές αρχές, οι εν λόγω αναζητήσεις πραγματοποιούνται απευθείας στο κεντρικό σύστημα ETIAS.
            
            
               4.   Από τις αναζητήσεις που πραγματοποιούνται σύμφωνα με την παράγραφο 3 του παρόντος άρθρου προκύπτουν τα δεδομένα που αναφέρονται στο άρθρο 39 παράγραφος 1 στοιχείο ε) ή στο άρθρο 44 παράγραφος 6 στοιχείο στ) του κανονισμού (ΕΕ) 2018/1240.
            
         
         
            Άρθρο 10
            Πρόσβαση σε δεδομένα από τις αρχές μετανάστευσης
            
               1.   Οι αρχές μετανάστευσης έχουν πρόσβαση μέσω της ευρωπαϊκής πύλης αναζήτησης προκειμένου να πραγματοποιούν αναζητήσεις στο κεντρικό σύστημα ETIAS με σκοπό να ελέγξουν ή να επαληθεύσουν αν πληρούνται οι προϋποθέσεις εισόδου ή παραμονής στην επικράτεια των κρατών μελών, καθώς και για να λάβουν τα δέοντα συναφή μέτρα. Σύμφωνα με το άρθρο 49 παράγραφος 1 του κανονισμού (ΕΕ) 2018/1240, οι αρχές μετανάστευσης έχουν πρόσβαση για την πραγματοποίηση αναζητήσεων στο κεντρικό σύστημα ETIAS με τα δεδομένα που απαριθμούνται στο άρθρο 17 παράγραφος 2 στοιχεία α) έως ε) του εν λόγω κανονισμού.
               Μπορεί να χρησιμοποιηθεί οποιοσδήποτε συνδυασμός των δεδομένων που απαριθμούνται στο άρθρο 17 παράγραφος 2 στοιχεία α) έως ε) του κανονισμού (ΕΕ) 2018/1240, υπό την προϋπόθεση ότι χρησιμοποιούνται τα δεδομένα που αναφέρονται στο άρθρο 17 παράγραφος 2 στοιχείο α) του εν λόγω κανονισμού. Οι εν λόγω αναζητήσεις μπορούν να πραγματοποιούνται με ανακριβή ακολουθία χαρακτήρων.
               Έως ότου η ευρωπαϊκή πύλη αναζήτησης τεθεί σε επιχειρησιακή λειτουργία για χρήση από τις αρχές μετανάστευσης, οι εν λόγω αναζητήσεις πραγματοποιούνται απευθείας στο κεντρικό σύστημα ETIAS.
            
            
               2.   Από τις αναζητήσεις που πραγματοποιούνται σύμφωνα με την παράγραφο 1 του παρόντος άρθρου προκύπτουν τα δεδομένα που αναφέρονται στο άρθρο 49 παράγραφος 3 του κανονισμού (ΕΕ) 2018/1240.
            
            
               3.   Οι αρχές μετανάστευσης έχουν επίσης πρόσβαση στο κεντρικό σύστημα ETIAS για τους σκοπούς της επιστροφής, υπό τις προϋποθέσεις που ορίζονται στο άρθρο 65 παράγραφος 3 του κανονισμού (ΕΕ) 2018/1240.
               Οι αρχές μετανάστευσης έχουν πρόσβαση για την πραγματοποίηση αναζητήσεων στο κεντρικό σύστημα ETIAS με τα δεδομένα που αναφέρονται στην παράγραφο 1 του παρόντος άρθρου.
               Μπορεί να χρησιμοποιηθεί οποιοσδήποτε συνδυασμός των δεδομένων που αναφέρονται στην παράγραφο 1 του παρόντος άρθρου, υπό την προϋπόθεση ότι χρησιμοποιούνται τα δεδομένα που αναφέρονται στο άρθρο 17 παράγραφος 2 στοιχείο α) του κανονισμού (ΕΕ) 2018/1240.
            
            
               4.   Από τις αναζητήσεις που πραγματοποιούνται σύμφωνα με τις παραγράφους 1 και 3 του παρόντος άρθρου προκύπτουν τα δεδομένα που αναφέρονται στο άρθρο 65 παράγραφος 3 τρίτο εδάφιο του κανονισμού (ΕΕ) 2018/1240. Τα δεδομένα που αναφέρονται στο άρθρο 17 παράγραφος 2 στοιχείο ια) του εν λόγω κανονισμού προκύπτουν μόνο αν στην αναζήτηση χρησιμοποιήθηκε η «ημερομηνία γέννησης».
            
         
         
            Άρθρο 11
            Έναρξη ισχύος
            Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 21 Ιουνίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 236 της 19.9.2018, σ. 1.
         
            (2)  Κανονισμός (ΕΕ) 2019/817 του Ευρωπαϊκού Κοινοβουλίου και του Συμβουλίου, της 20ής Μαΐου 2019, για τη θέσπιση πλαισίου διαλειτουργικότητας μεταξύ των συστημάτων πληροφοριών της ΕΕ στον τομέα των συνόρων και θεωρήσεων και την τροποποίηση των κανονισμών (ΕΚ) αριθ. 767/2008, (ΕΕ) 2016/399, (ΕΕ) 2017/2226, (ΕΕ) 2018/1240, (ΕΕ) 2018/1726 και (ΕΕ) 2018/1861 του Ευρωπαϊκού Κοινοβουλίου και του Συμβουλίου, και των αποφάσεων 2004/512/ΕΚ και 2008/633/ΔΕΥ του Συμβουλίου (ΕΕ L 135 της 22.5.2019, σ. 27).
         
            (3)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).
         
            (4)  Απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (ΕΕ L 64 της 7.3.2002, σ. 20).
         
            (5)  ΕΕ L 176 της 10.7.1999, σ. 36.
         
            (6)  Απόφαση 1999/437/ΕΚ του Συμβουλίου, της 17ης Μαΐου 1999, σχετικά με ορισμένες λεπτομέρειες εφαρμογής της συμφωνίας που έχει συναφθεί από το Συμβούλιο της Ευρωπαϊκής Ένωσης, τη Δημοκρατία της Ισλανδίας και το Βασίλειο της Νορβηγίας για τη σύνδεση των δύο αυτών κρατών, με την υλοποίηση, την εφαρμογή και την ανάπτυξη του κεκτημένου του Σένγκεν (ΕΕ L 176 της 10.7.1999, σ. 31).
         
            (7)  ΕΕ L 53 της 27.2.2008, σ. 52.
         
            (8)  Απόφαση 2008/146/ΕΚ του Συμβουλίου, της 28ης Ιανουαρίου 2008, για τη σύναψη εξ ονόματος της Ευρωπαϊκής Κοινότητας της συμφωνίας μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς την υλοποίηση, την εφαρμογή και την ανάπτυξη του κεκτημένου του Σένγκεν (ΕΕ L 53 της 27.2.2008, σ. 1).
         
            (9)  ΕΕ L 160 της 18.6.2011, σ. 21.
         
            (10)  Απόφαση 2011/350/ΕΕ του Συμβουλίου, της 7ης Μαρτίου 2011, για τη σύναψη, εξ ονόματος της Ευρωπαϊκής Ένωσης, του πρωτοκόλλου μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν για την προσχώρηση του Πριγκιπάτου του Λιχτενστάιν στη συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν, όσον αφορά την κατάργηση των ελέγχων στα εσωτερικά σύνορα και την κυκλοφορία των προσώπων (ΕΕ L 160 της 18.6.2011, σ. 19).
         
            (11)  C(2021) 4123.